|  |
| --- |
|  |
| Република СрбијаМИНИСТАРСТВО ТРГОВИНЕ, ТУРИЗМА И ТЕЛЕКОМУНИКАЦИЈАБрој: 404-02-24/2017-02/413.3.2017. годинеНемањина 22-26 Б е о г р а д |

**Одговор 1 на захтев за: додатне информације или појашњења у вези са припремањем понуде**

 У складу са чланом 63. став 3. Закона о јавним набавкама („Службени гласник РС” број 124/12, 14/15 и 68/15) достављамо вам Одговор 1 на захтев за додатним информацијама или појашњењима у вези са припремањем понуде у отвореном поступку јавне набавке – Услуга мобилне телефоније О-1/2017.

**Питање 1:** У складу са чланом 16. Закона о слободном приступу информацијама од јавног значаја (Сл. Гласник РС бр. 120/2004,54/2007, 104/2009 и 36/2010) молимо вас да нам доставите рачуне за претходна 3 месеца за услуге мобилне телефоније заједно са детаљном укупном струкуторм позива према деситанацијама, а која се обично налази на другој страни рачуна, као и рачуне за услугу интегрисања фиксне и мобилне централе. У складу са Начелом обезбеђивања конкуренције из Члана 10. Закона о јавним набавкама, односно у циљу обезбеђивања једнакости понуђача и у складу са Начелом једнакости понуђача из члана 12. Закона о јавним набавкама, молимо вас да нам доставите тражену документацију.

**Питање 2:** Молимо вас за прецизне податке који су просечни износи, тј просечна потрошња вашег правног лица за елементе које не улазе у Пакет 1 пакет 2, а пре свега за услуге Роаминг и Међународног саобраћаја. С обзиром да сте тачкама 2.18. и 2.19. дефинисали и услуге које морају бити активне а које не улазе у Пакет 1 и Пакет 2, сматрамо да је Понуђач који тренутно има увид у ваше понашање и ваше рачуне у неравноправно бољој позицији. Ово истучемо јер је у овкиру набавке за друго владино тело са сличним концептом пакета који се пондеришу, понуђач који третнуно пружао услугу понудио неуобичајано ниску цену за пакете у национално сабраћају, бранећи економску исплативост своје понуде јер је имао у виду досадашњу праксу коришћења услуга мобилне телефоније од стране Наручилаца, те анализу потрошње услуга које нису обухваћене понудом, однсно да је да је утврдио да се реално може очекивати да ће потенцијални наручиоци користити те услуге у мери која дозвољава понуду неуобичајено ниску цену за пакете који су предмет пондерисања.

**Одговор 1 и 2 :** С обзиром да се позивате на Закон о слободном приступу информацијама од јавног значаја потребно је поднесете Захтев за доставу тражених података по наведеном закону, који се доставља Министарству трговине, туризма и телекомуникација, Секретаријат, Немањина 22-26, Београд, као и на е маил sekrеtar@mtt.gov.rs, јер се по Захтеву поднетом на основу Закона о слободном приступу информацијама од јавног значаја одлучује у посебном поступку.

**Питање 3:** Како бисмо могли да припремамо адекватну тј исправну понуде, молимо вас да наведете оквирну расподелу предвиђених 800 претплатничких бројева на Пакет 1 и на Пакет 2, тј колико бројева се очекује да ће користити Пакет 1 а колико Пакет 2?

**Одговор 3:** Наручилац није у могућности да у овом тренутку прецизно одреди колико претплатничких бројева ће расподелити на Пакет 1,а колико на Пакет 2. Наручилац ће број појединачних пакета одредити на основу цена по пакетима које буду исказане у понуди за предметну јавну набавку, након анкетирања запослених, који ће у зависности од цене пакета изабрати који пакет желе да користе.

**Питање 4:** Да ли се и бесплатни минути ка свим мрежама у домаћем саобраћају у оквиру пакета 1 и пакета 2 тарфирају у секундама (однсно троше према обрачуну у секундама).

**Одговор 4:** Да, тарифирају се у секундама.

**Питање 5:** Банкарска гаранција за озбиљност понуде се издаје у висини од 2% од вредности понуде. Молим вас за података на који начин се израчунава вредност понуде.

**Одговор 5:** Банкарска гаранција за озбиљност понуде се издаје у висини од 2% од вредности уговора. Уговор се закључује у износу процењене вредности предметне јавне набавке.

**Питање 6:** Молимо вас да доставите процењену вредност ове јавне набавке.

**Одговор 6:** Процењена вредност предметне јавне набавке је 7.308.333,34 динара без ПДВ-а.

**Питање 7:** У конкурсној документацији наводите да је рок испоруке телефонских апарата максимално 5 радних дана од пријема писаног захтева наручиоца. Указујемо на чињеницу да испорука по основу интерне процедуре једног оператора може бити бржа, али само за моделе апарата којих има на стању. Молимо вас да се у овом наводу дода да је рок испоруке максимално 5 дана од писмене поруџбине наручиоца, а након потврде оператора да су ти модели доступни за испоруку.

**Одговор 7:** Прихватљиво је да рок за испоруку телефона буде максимум 5 дана од потврде оператора, тј. понуђача, да су тражени модели расположиви на стању. Понуђач је дужан да потврди електронским путем расположивост телефона у року од 24 сата од пријема захтева.

 Извршене су измене и допуне Конкурсне документације и означене су црвеном бојом. Измене Конкурсне документације постављају се на Порталу јавних набавки и интернет страници Наручиоца [www.mtt.gov.rs](http://www.mtt.gov.rs) .